Pat McGroder

Patrick J. McGroder, Jr. (født 1904, død 1986) var en administrativ leder i amerikansk fotball. Han var midlertidig general manager for Buffalo Bills i 1983.

McGroder spilte en viktig rolle i å få stiftet et amerikansk fotballag i Buffalo. Etter at det forrige Bills-laget i All-America Football Conference ble nektet medlemskap i NFL fortsatte McGroder å kjempe for å få et NFL-lag i byen; McGroder var så kjent at han var Lamar Hunts førstevalg over Ralph Wilson da han forsøkte å finne en eier for et American Football League-lag i Buffalo (Wilson skulle istedenfor eie et lag i Miami). McGroder hadde ressursene til å kjøpe opp laget (han eide på tiden et vellykket alkoholutsalg) men takket nei, da han tenkte at trusselen AFL utgjorde ville være nok til at NFL ville utvide til Buffalo. Det hadde allerede blitt arrangert et par NFL-kamper i Buffalo over de siste to tiårene, og McGroder mente at ligaens suksess i byen ville gjøre det til et utmerket marked for utvidelse.

Da NFL igjen droppet Buffalo og Wilson ikke klarte å få et AFL-lag i Miami møttes Wilson og McGroder, og ble enige om å etablere det moderne Buffalo Bills. McGroder forhandlet leieavtalen med War Memorial Stadium og ble belønnet med en lønnet stilling i laget. McGroder er innlemmet i Bills’ Wall of Fame i New Era Field. Da McGroder ble innlemmet i 1985 (en periode hvor Bills presterte dårlig og ikke klarte å konkurrere på markedet for talent, spesielt med USFL på banen), var tilhengere såpass misfornøyde at Wilson ble buet da han introduserte McGroder. Da McGroder forsvarte Wilson i talen sin ble også han buet.

McGroder døde 15. januar 1986, ikke lenge etter han gikk av med pensjon.

Referanser 

Ledere i Buffalo Bills
General managers i National Football League
Personer fra Buffalo